EuroBench/eurobench-wiki-lt-topics huggingface dataset:
Tema: Politikai
Haincas Fišeris (vok. Heinz Fischer, g. 1938 m. spalio 9 d., Grace, Štirijoje, Austrijoje) – Austrijos prezidentas, šias pareigas ėjo nuo 2004 m. liepos 8 d. iki 2016 m. liepos 8 d. Studijavo Vienos universitete, 1961 m. įgijo daktaro laipsnį. Be savo politinės veiklos Heinz Fischer tęsia ir savo akademinę karjerą. 1993 m. tapo Insbruko universiteto politinių mokslų profesoriumi. Fischer yra nuo 1971 m. Austrijos parlamento narys ir nuo 1990 m. iki 2004 m. vienu iš parlamento pirmininkų. Vadovaujant Fred Sinowatz, nuo 1983 m. iki 1987 m. buvo Austrijos Mokslo ministru.
Tema: Upės
Hamberio estuarija (angl. Humber estuary) – ilga estuarija, įsiterpusi į rytinius Anglijos krantus. Susidaro susiliejus Uzo, Ero ir Trento upėms. Įteka į Šiaurės jūrą. Hamberis sudaro ribą tarp Rytų Jorkširo ir Šiaurės Linkolnširo. Didžiausi uostai: Kingstonas prie Halo, Grimsbis, Imingemas.
Tema: Rašytojai
Mykolas Choniatis (gr. Μιχαήλ Χωνιάτης, apie 1140 m. Chonė, dab. Denizli provincija, Turkija – 1220 m. Chijo sala) – Bizantijos religinis veikėjas, rašytojas.
Tema: Upės
Merčisonas (angl. Murchison River) – antra pagal ilgį upė Vakarų Australijoje. Prasideda Robinsono kalnų pietiniame šlaite, teka per Jilgarno plynaukštę pietvakarių ir vakarų kryptimis ir įteka į Indijos vandenyną prie Kalbario miesto, apie 130 km į šiaurę nuo Džeraldtono. Ties žiotimis sudaro apie 18 km ilgio estuariją. Merčisono žemupiu per metus vidutiniškai prateka apie 192 mln. m³ vandens. Ilgis 780 km, baseino plotas apie 82 000 km². Upė papildoma lietaus tik aukštupyje, vasaros metu, todėl ilgesnį laiką būna nusekusi. Žemupyje Merčisonas teka pro gilų slėnį, kuriame yra daug silūro periodo fosilijų. Slėnis yra Kalbario nacionaliniame parke. Didžiausi intakai – Roderikas ir Sanfordas, abu kairieji. Vienintelis miestas prie upės – Kalbaris. Merčisono upę šiuo vardu, pagerbiant Škotijos geologą serą Roderiką Merčisoną, pavadino keliautojas Džordžas Grėjus, kuris upę atrado 1839 m.
Tema: Medicina
Antibiotikai – natūralios arba sintetinės medžiagos, naikinančios bakterijas arba slopinančios jų augimą ir dauginimąsi. Natūralūs antibiotikai – grybų, bakterijų, augalų ar gyvūnų sintetinami junginiai, kurie paprastai slopina kurią nors ląstelių baltymų sintezės stadiją (pradedant RNR transkripcija ir baigiant paskutiniais baltymo sintezės momentais). Antibiotikai naudojami kaip vaistų infekcinėms ligoms gydyti veikliosios medžiagos. Sintetiniai antibiotikai – natūralių antibiotikų sintetiniai analogai. Įprastiniai antibiotikai neveiksmingi prieš grybelines bei kitas ne bakterines infekcijas, o kiekvienos rūšies antibiotikas efektyviai kovoja tik su tam tikros rūšies bakterijomis. Jie negydo virusinių ligų. Jis buvo išrastas XX amžiuje. Paprastais atvejais antibiotikai vartojami tabletėmis, rimtesniais atvejais leidžiami intraveniškai. Kai kuriais atvejais vartojami tepami ar lašinami antibiotikai (pvz., akių lašai).
Tema: Kalnai
Levo Bergo kalnai (rus. Берга Льва горы) – kalnai Rytų Antarktidoje, Jurgio V krante. Sudaryti iš molingų skalūnų. Kalnai sudaro 6 viršūnes (nunatakus), siekiančius 650 m aukštį. Kalnai atrasti 3-osios tarybinės antarktinės ekspedicijos 1958 m. Pavadinti tarybinio geografo, akademiko Levo Bergo garbei.
Tema: Paukščiai
Llallawavis scagliai – tai paleontologų naujai apibūdinta kariaminių paukščių (Cariamiformes) būrio, foroakinių (Phorusrhacidae) šeimos, neskraidžiusių plėšriųjų paukščių išnykusi rūšis.
Tema: Filmai
Katės aristokratės (angl. The Aristocats) – 1970 m. JAV muzikinis animacinis filmas vaikams. Filmas pastatytas Volto Disnėjaus animacijos studijoje, kino teatruose pasirodė 1970 m. gruodžio 11 d.
Tema: Politikai
Eurokomisaras – Europos Komisijos narys. Komisiją sudaro 27 eurokomisarai – po vieną iš kiekvienos ES šalies narės. Kiekvienas jų atsakingas už tam tikrą politikos sritį. Komisijai vadovauja Europos Komisijos pirmininkas. Nuo 2019 m. gruodžio 1 d. šias pareigas eina buvusi Vokietijos gynybos ministrė Ursula von der Leyen. Komisijos pirmininko kandidatūrą siūlo Europos Vadovų Taryba, tačiau jai dar turi pritarti Europos Parlamentas. Paskyrus pirmininką, prasideda Komisijos formavimo procesas. Valstybėms narėms pasiūlius savo kandidatus į eurokomisarus, Komisijos pirmininkas paskirsto jiems portfelius, t. y. sritis, už kurias jie bus atsakingi. Visos Komisijos sudėtį tvirtina Europos Parlamentas, tačiau prieš balsavimą pasiūlytųjų kandidatų tinkamumą eiti pareigas europarlamentarai dar tikrina parlamento komitetuose rengiamuose klausymuose. Šie klausymai dažniausiai pakoreguoja ir siūlomos Komisijos sudėtį – Komisijos pirmininkui neretai tenka keisti europarlamentarams neįtikusius kandidatus ar perskirstyti portfelius. Tik užsitikrinus Europos Parlamento paramą visiems siūlomiems kandidatams į eurokomisarus, galima tikėtis sėkmingo balsavimo dėl Komisijos patvirtinimo Europos Parlamente. Komisiją patvirtinus Europos Parlamente, formaliai ją dar turi paskirti Europos Vadovų Taryba.
Tema: Rašytojai
Augustinas Rotundas (lenk. Augustyn Rotundus-Mieleski, lotyn. Augustinus Rotundus Mieliesius) 1520 m. Wieluń, Lenkijoje – 1582 m. kovo 20 d. Vilniuje, palaidotas Šv. Jonų bažnyčioje) – Renesanso humanistas, katalikas, eruditas, laikytinas pirmuoju profesionaliu Lietuvos istoriku. Už savo darbus ir nuopelnus valstybei 1568 m. gavo nobilitaciją (bajorystę).
Tema: Kalnai
Kurnat as Sauda (arab. القرنة السوداء = Qurnat as Sawdā’) − aukščiausias kalnas (3088 m) Libano kalnuose. Kurnat as Sauda išsidėstęs Libane, maždaug 30 km į pietryčius nuo antro pagal dydį šalies miesto − Tripolio. Kalno šlaitai virš 1800 m keturis mėnesius metuose padengti sniegu, o virš 2500 m aukščio − šešis mėnesius.
Tema: Futbolas
Amerikos Samoa vyrų futbolo rinktinė – Amerikos Samoa atstovaujanti nacionalinė futbolo komanda, kurią kontroliuoja Amerikos Samoa futbolo asociacija. Rinktinė nedalyvavo nė viename pasaulio ar žemyno čempionate. 1983 m. Amerikos Samoa rinktinė debiutavo Pietų Ramiojo vandenyno žaidynėse. Prie FIFA ir OFC prisijungė 1988 m. Tai viena silpniausių pasaulio rinktinių, užimanti vietą FIFA reitingo pabaigoje. Taip pat Amerikos Samoa rinktinei priklauso blogiausių tarptautinių rungtynių rekordas – 2001 m. ji Australijai pralaimėjo net 31-0. 2011 m. lapkričio 22 d. 2012 m. Okeanijos taurės ir tuo pačiu 2014 m. pasaulio čempionato atrankos varžybose, Amerikos Samoa iškovojo pirmąją pergalę savo istorijoje (rezultatu 2:1) prieš kitą FIFA narę – Tongą.
Tema: Rašytojai
Chalilis Džibranas (gimė kaip Džubranas Chalilis Džubranas arab. جبران خليل جبران = Jubrān Khalīl Jubrān; g. 1883 m. sausio 6 d. – m. 1931 m. balandžio 10 d.) – žymus Libano rašytojas, poetas, dailininkas. Gimė katalikų maronitų šeimoje Bišario miestelyje, šiaurės Libane (tuo metu – Osmanų imperija). 1895 m. Džibranas su šeima emigravo į JAV. Apsigyveno Bostone, ten per klaidą užregistruotas kaip Kahlilas Džibranas (Kahlil Gibran). Ten lankė meno mokyklą. Vėliau Džibranas buvo grįžęs į Libaną, kur mokėsi literatūros. 1904 m. Chalilis Džibranas Bostone surengė pirmąją savo meno parodą. 1908 m. Paryžiuje studijavo meną. Savo kūrinius pradžioje rašė arabiškai, bet nuo 1918 m. rašė daugiausia angliškai. Mirė 1931 m. Niujorke dėl tuberkuliozės ir kepenų cirozės. 1932 m. jo palaikai perlaidoti Mar Sarkio vienuolyne (dabar Džibrano muziejus) gimtajame Bišaryje. Chalilio Džibrano kūryboje proza persipina su poezija, gausu metaforų, simbolizmo. Kūriniuose didelis dėmesys skiriamas dvasiniams ieškojimams, meilei, naudojami įvairių religijų simboliai. Žymiausias jo kūrinys – „Pranašas“, sudarytas iš 26 poetinių esė apie svarbiausius žmogaus gyvenimo klausimus (meilę, mirtį, tikėjimą, laisvę, darbą ir t. t.). Ši knyga išleista daugiau nei 40 kalbų ir susilaukė didelio populiarumo JAV (ypač kilus kontrakultūriniams judėjimams). Vikicitatos
Tema: Medicina
Amnezija (sen. gr. ἀ = neigiamasis priešdėlis + sen. gr. μνήμη = atmintis) – liga, sukelianti dalinį arba visišką atminties netekimą; negalėjimas įsiminti naujos informacijos. Amnezija gali pasireikšti spontaniškai ir dažnai būna laikina, tačiau kartais atmintis gali silpnėti pamažu. Gali atsirasti dėl epilepsijos, galvos traumos, apsinuodijimo, kai kurių infekcinių ligų, senatvinių galvos smegenų pokyčių. Prisiminimai grįžta chronologine tvarka, pradedant nuo seniausių. Prisiminimai apie nesenus įvykius, įvykusius prieš pat amneziją, dažniausiai niekada negrįžta. Amnezija gali būti retrogradinė, anterogradinė, isterinė, uždelstoji, taip pat išskiriamas Korsakovo sindromas. Tyrimai rodo, kad amnezija paprastai būna susijusi su viduriniosios smilkinių skilties smegenų žievėje pažeidimu. Be to, tam tikros hipokampo sritys (CA1 sritis) yra susijusios su atmintimi. Tyrimai taip pat yra parodę, kad pažeidus tarpinių smegenių sritis, gali pasireikšti amnezija. Naujausi tyrimai parodė ryšį tarp RbAp48 baltymo stygiaus ir atminties praradimo. Mokslininkams pavyko nustatyti, kad pažeistą atmintį turinčių pelių RbAp48 baltymo kiekis yra mažesnis, palyginti su normaliomis, sveikomis pelėmis. Amnezija sergantiems žmonėms vis dar išlieka gebėjimas prisiminti tiesioginę informaciją ir jie vis dar gali gebėti formuoti naujus prisiminimus, nors pastebimas ženklus gebėjimo išmokti naują medžiagą ir atkurti seną informaciją sumažėjimas. Amnezija sergantys asmenys taip pat išlaiko didelius intelektinius, kalbinius ir socialinius įgūdžius, nepaisant to, kad jų gebėjimas prisiminti konkrečią informaciją, su kuria susidūrė ankstesniuose mokymosi epizoduose, yra labai sutrikęs.
Tema: Kalnai
Komanas (angl. Mount Coman) – pavienis kalnas Antarktidoje, iškilęs virš ledu padengtos Palmerio žemės plynaukštės. Stūkso kiek į vakarus nuo Pleiferio kalnų. Aukštis siekia 2658 m. Komano kalną aptiko Ronės Antarktidos tyrinėjimų ekspedicija (1947–1948 m.), vadovaujama Finn Ronne. Kalną jis pavadino daktaro F. Dana Coman garbei. Šis gydytojas dalyvavo Berdo Antarktidos ekspedicijoje (1928–1930 m.).
Tema: Paukščiai
Kaktusinė pelėda (Micrathene whitneyi) – tikrųjų pelėdų (Strigidae) šeimos paukštis. Tai smulkiausia ne tik pelėdinių paukščių (Strigiformes) būrio rūšis, bet smulkiausia rūšis tarp visų plėšriųjų paukščų.
Tema: Filmai
300 – 2007 m. JAV veiksmo filmas, paremtas istoriniu Termopilų mūšiu tarp persų ir graikų (spartiečių). Filmas pasakoja istoriją, kaip 300 spartiečių sulaikė daugiatūkstantinę persų armiją, kuri vėliau buvo įveikta jungtinės graikų armijos.
Tema: Kalnai
Snieguotieji kalnai, kitaip dar „Sniegiai“ (angl. Snowy Mountains arba Snowies) – aukščiausią viršūnę (Kosciuškos kalnas 2228 m) Australijoje turintys kalnai. Jie yra Naujajame Pietų Velse ir yra didesnės kalnų grandinės Australijos Alpių dalis (dar didesnis vienetas – Didysis Vandenskyros kalnagūbris). Manoma, kad 20 000 tūkstančių metų čia gyveno aborigenai. Pirma kartą europiečių kalnai ištyrinėti 1835 metais. Juose auga labai daug pušų. Šie kalnai, žiemos mėnesiais, yra vieni iš sniego industrijos centru (slidinėjimas ir kt.) Australijoje. Kalnai maitina Snieguotąją upę, Marmbidžio upę ir Murėjaus upę. O geriausiai žinomi už Snieguotųjų kalnų schemą (projektas tvenkiantis Snieguotąją upę, tiek drėkinimui, tiek elektros energijai gauti).
Tema: Politikai
Mitas Romnis (angl. Willard Mitt Romney, g. 1947 m. kovo 12 d. Detroite) – JAV politikas. 1966 m., studijuodamas Stenfordo universitete, dalyvavo demonstracijoje prieš protestuojančius prieš Vietnamo karą. Nuo 1966 m. liepos iki 1969 m. vasario Romnis buvo mormonų misionierius Prancūzijoje.Jo tėvas George'as Romney dirbo Mičigano gubernatoriumi ir buvo automobilių gamintojos „American Motors“ valdybos pirmininkas. Nuo 2003 iki 2007 m. buvo Masačiusetso gubernatorius. Bandė tapti kandidatu 2008 m. JAV prezidento rinkimuose nuo respublikonų partijos, bet nesėkmingai. Tapo respublikonų partijos kandidatu 2012 m. JAV prezidento rinkimuose, kuriuose pralaimėjo B. Obamai.
Tema: Upės
Gaskoino upė (angl. Gascoyne River) – upė Australijos vakaruose, ilgiausia Vakarų Australijos upė. Prasideda trimis ištakomis Koljerio kalnagūbryje. Ties Three Rivers Station gyvulininkystės ūkiu šios ištakos susilieja į Gaskoino upę ir teka į vakarus. Įteka į Indijos vandenyno Ryklių įlanką ties Karnarvonu. Didžiausi intakai: Lajansas, Landoras, Tomo upė. Didžiąją metų dalį Gaskoino upė būna išdžiuvusi, kartais sausros užsitęsia ir visus metus. Žemupį vanduo pasiekia tik po liūčių (dažnai kyla smarkūs potvyniai). Upę 1839 m. britų administratorius ir tyrinėtojas Džordžas Grėjus pavadino savo draugo, kapitono Džono Gaskoino garbei.
Tema: Politikai
Fricas Zaukelis (vok. Fritz Sauckel, g. 1894 m. spalio 27 d. Hasfurte – 1946 m. spalio 16 d. Niurnberge) – Trečiojo reicho valstybinis ir politinis veikėjas, nacistinis karo nusikaltėlis.
Tema: Upės
Šis straipsnis - apie upę. Apie buvusią Eritrėjos provinciją žiūrėkite Barka (provincija) Barka − upė Eritrėjoje ir Sudane. Upė išteka iš Eritrėjos kalnyno ir teka šiaurės vakarų kryptimi link Sudano lygumų. Barkos ilgis apie 640 km. Upė prateka šalia Asmaros, per Agordatą ir prie sienos su Sudanu susilieja su Ansebu. Sudane, abi susiliejusios upės įteka į Raudonąją jūrą ties Tokaro miestu.
Tema: Politikai
Mario Covas (1930 m. balandžio 21 d. Santosas, SP – 2001 m. kovo 6 d. San Paulas, SP) – brazilų politikas. 1952 m. baigė statybos inžinerijos studijas San Paulo universitete. 1962 m. Covas išrinktas į Deputatų rūmus (PST sąraše). 1966 m. įsteigė organizaciją Brazilijos demokratinis judėjimas (MDB), karinei diktatūrai uždraudus politines partijas. 1969 m. sausio 19 d. diktatūrinis režimas uždraudė politinę veiklą, kurią leido tik 1979 m. 1982 m. Covas vėl išrinktas parlamentaru (PMDB, po Brazilijos demokratizacijos kilusia iš MDB). 1983 m. gegužės 10 d. išrinktas São Paulo meru, dirbo iki 1985 m. gruodžio 31 d. Covas buvo vienas žinomiausių visų laikų San Paulo miesto vadovų. 1986 Covas išrinktas į São Paulo Senatą. 1988 m. įsteigė Brazilijos socialdemokratų partiją (PSDB). 1994 m. tapo San Paulo valstijos gubernatoriumi. 1998 m. Covas buvo pakartotinai perrinktas.
Tema: Futbolas
Tekbolas – futbolo atmaina, primenanti stalo tenisą. Žaidžiama ant specialaus išlenkto stalo su futbolo kamuoliu. Žaidimui tarptautiniu lygiu atstovauja Tarptautinė tekbolo federacija (pranc. Fédération Internationale de Teqball, FITEQ). Žaidimas sukurtas 2014 m. Vengrijoje.
Tema: Medicina
Hipertenzija (gr. hyper − virš, aukščiau, anapus + lot. tensio − įtampa) − padidėjęs saugias ribas viršijantis kraujospūdis. Ligą nustatyti galima matuojant kraujospūdį. Pagrindiniai ligos simptomai – šaltos rankos ir kojos. Esant padidėjusiam kraujospūdžiui didėja infarkto bei insulto rizika. Negydant hipertenzijos, dėl nuolatinio per aukšto kraujospūdžio atsiranda širdies, smegenų, inkstų, tinklainės kraujagyslių pažeidimų; ligai toliau progresuojant, galimas apakimas. Pagrindinės hipertenzijos priežastys: paveldimumas, antsvoris, nervinė įtampa ar nuolatinis stresas darbe bei buityje, pasyvus gyvenimo būdas, taip pat širdies, inkstų, antinksčių bei stuburo ligos. Per mažas kraujospūdis vadinamas hipotenzija arba hipotonija. Dėl šios ligos dažnai jaučiamas nuovargis, silpnumas, vangumas.
Tema: Rašytojai
Nadine Gordimer (1923 m. lapkričio 20 d. – 2014 m. liepos 13 d.) – Pietų Afrikos Respublikos rašytoja. Gimė Springse, Transvalyje (Pietų Afrikos Respublika), žydų emigrantų šeimoje. Jos tėvas Izidoras Gordimeris buvo žydų imigrantas laikrodininkas iš Žagarės (tuomet Rusijos imperija),, o motina Hana „Nan“ (Myers) Gordimer buvo iš Londono. Baigusi mokyklą moterų vienuolyne, ji mokslus tęsė Vitvatersrando universitete. Rašyti pradėjo dešimties, o penkiolikos metų išspausdino savo novelę „Vėl ateiti rytoj“ žurnale „Forum“. Nadine Gordimer – viena žymiausių Pietų Afrikos rašytojų. Savo kūriniuose daugiausia dėmesio skyrė apartheido sistemai, jos pragaištingam poveikiui ir baltiesiems, ir juodiesiems (romanai „Svetimšalių žemė“, 1958 m., „Garbės svečias“, 1970 m.). Rašytojos meninė kalba paprasta, sentimentali. Kūriniuose ji siūlo išeitį iš susidariusios situacijos – vaduotis iš provincialaus ribotumo. Kova už žmogaus teises ir laisves rašytoją labai išgarsino. Netrukus ji gavo Nelės Sachs bei „Grand Aigle d’Or“ premijas, o 1991 m. – literatūros Nobelio premiją.
Tema: Medicina
Respublikinė Vilniaus dantų technikų mokykla - mokykla, veikusi nuo 1945 m. gruodžio 29 d. iki 1951 m. rugpjūčio 25 d. Vilniuje. Ji buvo įsteigta Lietuvos TSR Sveikatos apsaugos liaudies komisaro 1945-12-29 įsakymu Nr. 402. 1951-08-23 SAM įsakymu mokykla nuo 1951-08-25 buvo prijungta prie Kauno medicinos felčerių-akušerių mokyklos.
Tema: Politikai
Gjorge Ivanov (g. 1960 m. gegužės 2 d.) – Šiaurės Makedonijos politikas, šalies prezidentas 2009-2019 m. Iki 1990 m. buvo Jaunųjų Jugoslavijos komunistų lygos aktyvistas.
Tema: Upės
Lolas (pranc. Lolo) – upė rytiniame Gabone; Ogovės kairysis intakas. Prasideda Čailu kalnuose, teka šiaurės vakarų kryptimis Ogovės-Lolo provincijos teritorija. Pagrindinis intakas – Buengidis. Prie Lolo upės įsikūręs Kulamutu miestas.
Tema: Kalnai
Popomanaseu (angl. Mount Popomanaseu) – kalnas Saliamono Salose, Gvadalkanalio saloje; aukščiausias šalies taškas. Aukštis – 2335 m. Stūkso ~30 km į pietus nuo šalies sostinės Honiaros. Dalyje šaltinių nurodoma, kad už Popomanaseu yra aukštesnis Makarakomburu kalnas (2447 m). Tačiau tikslesni Shuttle Radar Topography Mission duomenys nurodo 2310 m, kuomet Popomanaseu kalno aukštis yra 2335 m. Popomanaseu yra vienas aukščiausių Okeanijos kalnų (nusileidžia tik keliems kalnams Naujojoje Gvinėjoje bei Havajų ugnikalniams).
Tema: Upės
Šiloangas arba Čiloangas (pranc. Shiloango, Louango, port. Chiluango, Rio Hi) – upė Centrinėje Afrikoje. Teka daugiausia į pietvakarius, sudaro Kongo Respublikos–Kongo Demokratinės Respublikos sieną. Toliau teka per Angolai priklausančią Kabindos provinciją. Įteka į Atlanto vandenyną netoli Kakongo, prieš žiotis sudaro lagūną.
Tema: Rašytojai
Leonas Mandelštamas (1819 m. Žagarėje, Rusijos imperija – 1899 m. Sankt Peterburge, Rusijos imperija) – vertėjas, publicistas, rašytojas, visuomenės veikėjas.
Tema: Futbolas
Fidžio vyrų futbolo rinktinė – Fidžiui atstovaujanti nacionalinė futbolo komanda, kurią kontroliuoja Fidžio futbolo asociacija. Rinktinė nė karto nedalyvavo pasaulio čempionate, bet dalyvavo 9 žemyno čempionatuose. FIFA narė nuo 1963 m.
Tema: Paukščiai
Kariaminiai paukščiai (Cariamiformes) – paukščių (Aves) būrys. Anksčiau kariaminiai paukščiai buvo priskirti gervinių paukščių (Gruiformes) būriui. Pirmieji šio būrio paukščiai evoliucionavo ankstyvajame eocene, o pirmasis šio būrio taksonas Paleopsilopterus itaboraiensis gyveno tarp 53-50 milijonus metų. Šiam būriui priklausė vidutinio dydžio ir labai dideli plėšrieji paukščiai. Iki mūsų dienų išliko tik dvi vidutinio dydžio rūšys priskirtos kariaminių (Cariamidae) šeimai, kurios dabar paplitusios Pietų Amerikos žemyno centro pietryčiuose. Kelenken guillermoi buvo stambiausia kada nors gyvenusi šio būrio ir galimai tarp visų plėšriųjų paukščių rūšis, kurios ūgis 2,5-3,2 m ir galimai svėrė apie 250 kg.
Tema: Kalnai
Bia kalnas (lao. ພູ ເບຍ) – aukščiausias kalnas Laose, stūksantis Siankuano provincijoje. Jo aukštis siekia 2819 m virš jūros lygio. Visai netoli kalno yra įsikūrusi Long Čeno karinė oro bazė, todėl Bia kalnas labai sunkiai pasiekiamas lankytojams. Taip pat šalia kalno yra išlikę daug nesprogusių sprogmenų, o tai tik dar labiau apsunkina priėjimą prie kalno. Iki 2008 m. nėra žinomas nei vienas atvejis per 30 metų, kuomet į kalną bandytų įkopti ne Laose gyvenantis žmogus. 1970 m. balandžio 10 d. į kalną įsirėžė ir avariją patyrė karinis JAV lėktuvas C-130A.
Tema: Filmai
Toras 2: Tamsos pasaulis (angl. Thor: The Dark World) – 2013 m. JAV fantastinis filmas apie Marvel komiksų superherojų Torą. Tai aštuntasis „Marvel Cinematic Universe“ filmas. Filmo premjera JAV įvyko 2013 m. lapkričio 8 d., o Lietuvoje – lapkričio 15 d. Taip pat buvo sukurtas ir trečiasis filmas „Toras: Ragnarokas“, kuris pasirodė 2017 m. lapkričio 3 d.
Tema: Futbolas
Reunjono vyrų futbolo rinktinė – Reunjonui atstovaujanti nacionalinė futbolo komanda, kurią kontroliuoja Reunjono futbolo lyga. Rinktinė nedalyvavo nė viename pasaulio ar žemyno čempionate.
Tema: Futbolas
Jamaikos vyrų futbolo rinktinė – Jamaikai atstovaujanti nacionalinė futbolo komanda, kurią kontroliuoja Jamaikos futbolo federacija. Rinktinė dalyvavo 1 pasaulio čempionate, 14 žemyno čempionatų. Jį 6 kartus (1991, 1998, 2005, 2008, 2010, 2014 m.) laimėjo Karibų taurę, bei keletą kartų užėmė 2 ir 3 vietas. 2015 ir 2017 m. liko 2 Aukso taurės čempionate.
Tema: Filmai
Kapitonas Amerika: pirmasis keršytojas (angl. Captain America: The First Avenger) – 2011 m. JAV superherojų filmas, pastatytas pagal „Marvel“ komiksų herojų Kapitoną Ameriką, prodiusuotas „Marvel Studios“ ir platintas „Paramount Pictures“. Tai penktasis „Marvel Cinematic Universe“ (MCU) filmas. Filmą režisavo Džo Džonstonas, scenarijų parašė Kristoferis Markusas ir Styvenas MakFylis, suvaidino Chris Evans (Styvas Rodžersas / Kapitonas Amerika) kartu su Tomiu Ly Džounsu, Hugo Vyvingu, Heili Atvel, Sebastianu Stanu, Dominyku Kuperiu, Nylu MacDonohu, Dereku Luku ir Stenliu Tuči. Veiksmas vyksta daugiausia Antrojo pasaulinio karo metais, pasakojama istoriją apie Styvą Rodžersą, ligotą vaikiną iš Bruklino, kuris transformuojamas į super karį Kapitoną Ameriką ir privalo sustabdyti Raudonąją Kaukolę, kuris planuoja panaudoti artefaktą vadinamą „Teseraktu“ kaip energijos šaltinį užvaldyti pasauliui. Filmas „Kapitonas Amerika: pirmasis keršytojas“ prasidėjo nuo 1997 m. sukurtos idėjos ir iš pradžių buvo paskirtas platinti kino studijai „Artisan Entertainment“. Vis dėlto, byla, kuri dėl autorinių teisių nesibaigė iki 2003 m. rugsėjo, sutrukdė šiam projektui. 2005 m. „Marvel Studios“ gavo paskolą iš Merilo Lynčo ir planavo finansuoti bei išleisti filmą kartu su „Paramount Pictures“. Režisieriai Džonas Favro ir Lujis Leterieris buvo susidomėję projekto režisavimu iki kol 2008 m. buvo kreiptasi į Džonstoną. Pagrindinių aktorių vaidmenys buvo paskirti tarp 2010 m. kovo ir birželio. Filmo „Kapitonas Amerika: pirmasis keršytojas“ prodiusavimas prasidėjo 2010 m. birželį, o filmavimas vyko Londone, Mančesteryje, Karvente ir Liverpulyje Jungtinėje Karalystėje bei Los Andžele, JAV. Redaguojant filmą jis buvo konvertuotas ir į 3D formatą. Filmo „Kapitonas Amerika: pirmasis keršytojas“ premjera įvyko 2011 m. liepos 19 d. Holivude, o visoje šalyje filmas buvo išleistas 2011 m. liepos 22 d. Filmas buvo finansiškai sėkmingas, uždirbo 370 mln. JAV dol. bei sulaukė teigiamų atsiliepimų apie t
Tema: Rašytojai
Romenas Rolanas (pranc. Romain Rolland; 1866 m. sausio 29 – 1944 m. gruodžio 30) – prancūzų rašytojas, biografas ir muzikas. 1915 m. tapo Nobelio literatūros premijos laureatu. Simpatijos liaudžiai lydi Rolaną nuo pat jaunų dienų. Pats jis augo, veikiamas XVIII a. Švietėjų materialistų ir revoliucinių veikėjų, didžiojo kompozitoriaus Bethoveno ir didžiojo rašytojo Levo Tolstojaus. Gavęs puikų muzikinį išsilavinimą, Rolanas tampa įžymiu muzikos profesoriumi bei tyrinėtoju. Susidomėjęs drama bei teatru, jis karštai propaguoja liaudies teatro idėją, nori teatrą iš rūmų išvesti į plačias aikštes, rengti masinius spektaklius. Dar pačioje XX a. pradžioje Rolanas sumanė parašyti seriją įžymių žmonių biografijų. Tai turėjo būti pasakojimai apie didelius meno, mokslo ir politikos žmones, savo valia, energija bei talentu nugalėjusius visas gyvenimo kliūtis ir nusipelniusius nemirtingumo. Jis parašė Bethoveno, Mikelandželo ir Levo Tolstojaus biografijas. Tuo pat metu Rolanas rašė savo stambiausią romaną „Žaną Kristofą" (1904–1912). Vikicitatos
Tema: Rašytojai
Christian Matthias Theodor Mommsen (liet. Kristianas Matiasas Teodoras Momzenas; 1817 m. lapkričio 30 d. Gardinge, Šlėzvigas-Holšteinas – 1903 m. lapkričio 1 d. Šarlotenburgas, Berlynas, Vokietija) – vokiečių istorikas, teisėtyrininkas romanistas, laikomas svarbiausiu XIX a. senovės tyrinėtoju. Jo darbas apie Senovės Romos istoriją tebėra laikomas vienu pamatinių šios srities tyrimų.